KISS-KAMART ดีดบวก! คาดนลท.เก็งงบ Q1 โตเด่น อานิสงส์ดีมานด์ฟื้นตัว
KISS-KAMART ดีดบวก! คาดนลท.เก็งงบ Q1 โตเด่น อานิสงส์กำลังซื้อฟื้น ประกอบกับราคาหุ้นร่วงก่อนหน้า หลังจากได้รับผลกระทบจากการแพร่ระบาดของโควิด-19 ในปีที่ผ่านมา
KISS-KAMART ดีดบวก! คาดนลท.เก็งงบ Q1 โตเด่น อานิสงส์กำลังซื้อฟื้น ประกอบกับราคาหุ้นร่วงก่อนหน้า หลังจากได้รับผลกระทบจากการแพร่ระบาดของโควิด-19 ในปีที่ผ่านมา
12 เม.ย. 2565

ผู้สื่อข่าวรายงานว่าวันนี้ (12 เม.ย. 2565) ณ เวลา 14:41 น. ราคาหุ้น บริษัท คาร์มาร์ท จำกัด (มหาชน) หรือ KAMART อยู่ที่ระดับ 5.15 บาท เพิ่มขึ้น 0.53 บาท หรือ 11.47% โดยทำจุดสูงสุดที่ 5.30 บาท และทำจุดต่ำสุดที่ 4.60 บาท ด้วยมูลค่าการซื้อขาย 238.19 ล้านบาท
บริษัท โรจูคิส อินเตอร์เนชั่นแนล จำกัด (มหาชน) หรือ KISS อยู่ที่ระดับ 8.40 บาท เพิ่มขึ้น 0.30 บาท หรือ 3.70% โดยทำจุดสูงสุดที่ 8.60บาท และทำจุดต่ำสุดที่ 7.95 บาท ด้วยมูลค่าการซื้อขาย 64.59 ล้านบาท
นางสาวเติมพร ตันติวิวัฒน์ นักวิเคราะห์การลงทุนปัจจัยพื้นฐานด้านหลักทรัพย์ บล.ไทยพาณิชย์ เปิดเผยว่า ราคาหุ้นเครื่องสำอาง นำโดย KISS, KAMART ปรับตัวขึ้น คาดว่ามาจากมุมมองผลการดำเนินงานในไตรมาส 1/2565 น่าจะออกมาดีเมื่อเทียบกับไตรมาส 4/2564 จากกำลังซื้อที่ฟื้นตัวดีขึ้น ประกอบกับราคาหุ้นในช่วงก่อนหน้าก็ร่วงลงไปมาก หลังจากได้รับผลกระทบจากการแพร่ระบาดของโควิด-19 ในปีที่ผ่านมา
ทั้งนี้ได้มีการประมาณการกำไรสุทธิปี 2565 ของ KISS เติบโต 28% จากปีก่อน เป็นไปตามยอดขายที่จะฟื้นตัวดีขึ้น อีกทั้งยังมีปัจจัยหนุนจากการเข้าลงทุนในธุรกิจเฮลธ์แคร์ หรือบริษัท ไฮไบโอไซ จำกัด (HIB) เพื่อพัฒนาผลิตภัณฑ์ดูแลสุขภาสำหรับการป้องกันและยับยั้งเชื้อไวรัสโควิด-19 หรือผลิตภัณฑ์สเปรย์พ่นจมูกที่มีแอนติบอดีจากมนุษย์ที่จำเพาะเชื้อโควิด-19 ซึ่งบริษัทฯ ก็คาดว่าจะมีรายได้จากผลิตภัณฑ์ดังกล่าวราว 80-150 ล้านบาท ในครึ่งปีหลังนี้ และจะเพิ่มขึ้นเป็น 500 ล้านบาท ในอีก 5 ปีข้างหน้า